stanford-oval/wikipedia huggingface dataset:
A Coruña

| A Coruña La Coruña |
| --- | --- |
 vaakuna
 A Coruña
 Koordinaatit: 43°21′54″N, 8°24′36″W 
Valtio:  Espanja
Hallintoalue:  Galicia
Maakunta:  A Coruña
Pinta-ala:  
 – Kokonaispinta-ala:  37,83 km²
Väkiluku (2016):  243 978
 – Väestötiheys:  6400 as./km²
 
 www.coruna.es 
Infobox OKVirheellinen NIMI-arvo: 
A Coruña (esp. La Coruña) on kaupunki Galiciassa, Espanjan luoteisosassa. Se on A Coruñan maakunnan pääkaupunki. Se on myös tärkeä satamakaupunki. Kaupungissa on asukkaita 243 978 (2015) ja metropolialue huomioon ottaen noin 460 000.
Tunnetuimpia nähtävyyksiä ovat Herkuleen torni sekä Maria Pitan patsas. Kaupungissa toimii myös jalkapalloseura Deportivo de La Coruña.
A Coruñan lentoasema on Culleredossa, noin kahdeksan kilometrin päässä A Coruñan keskustasta.
Kaupunki on myös tunnettu Rúa Alta -ostoskadustaan. Kaupungin lähistöllä on Marineda City -ostoskeskus.
Kuvia

Kaupungintalo
Plaza de María Pita
Torre de Hércules
Iglesia de San Jorge
A Coruñan satama
Jardín de San Carlos
Cúpula Atlántica (näköalapaikka)
Plaza de Cuatro Caminos
Aquarium Finisterrae
María Pita (patsas)
Aiheesta muualla

Kuvia tai muita tiedostoja aiheesta ACoruña Wikimedia Commonsissa
Alejandro Bedoya

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 29. huhtikuuta 1987 (ikä 37)
Syntymäpaikka: Englewood, New Jersey, Yhdysvallat
Pelipaikka: hyökkäävä keskikenttä
Pituus: 178 cm
Seura
Seura: FC Nantes
Pelinumero: 7
Junioriseurat
2005–2006: Fairleigh Dickinson Knights
2007–2008: Boston College Eagles
Seurat
| Vuodet | Seura | O | (M) |
| 2009–2011 | Örebro | 65 | (8) |
| 2011–2012 | Rangers | 12 | (2) |
| 2012–2013 | Helsingborgs IF | 21 | (6) |
| 2013– | FC Nantes | 66 | (8) |
Maajoukkue
| 2010– | Yhdysvallat | 66 | (2) |
 Seurajoukkueuran tilastot kattavat vain kansalliset sarjat, päivitetty 22. marraskuuta 2015.  Maajoukkueuran tilastot päivitetty 5. lokakuuta 2018.
Alejandro Bedoya (s. 29. huhtikuuta 1987 Englewood) on kolumbialaiset sukujuuret omaava yhdysvaltalainen jalkapalloilija, joka edustaa Ligue 1:ssä pelaavaa FC Nantesia. Oikeajalkainen Bedoya on pelipaikaltaan hyökkäävä keskikenttäpelaaja. Hän pelaa myös Yhdysvaltain jalkapallomaajoukkueessa.
Ura > Seurajoukkueura

Bedoya siirtyi tammikuussa 2009 yliopistonsa Boston Collegen joukkueesta Ruotsin pääsarjan Allsvenskanin Örebro SK:hon. Debyytti Allsvenskanissa tapahtui saman vuoden huhtikuussa. Heinäkuussa 2011 hän siirtyi Skotlannin valioliigan Rangers FC:hen. Bedoya edusti seuraa kauden 2011–2012, mutta siirtyi kesällä 2012 takaisin Allsvenskaniin ja Helsingborgs IF:n riveihin Rangersin ajauduttua konkurssiin ja pudottua alasarjoihin. Kaudella 2012–2013 Bedoya pelasi seuran kanssa Eurooppa-liigaa.
Kauden päätyttyä Bedoya siirtyi Ranskan Ligue 1:hen nousseeseen FC Nantesiin. Hän debytoi liigassa elokuussa 2013 PSG:tä vastaan. Kaudella 2013–2014 hän teki 31 ottelussa viisi maalia ja kaudella 2014–2015 28 ottelussa kolme maalia.
Ura > Maajoukkueura

Bedoya debytoi Yhdysvaltain jalkapallomaajoukkueessa tammikuussa 2010 Hondurasia vastaan. Hän ei kuitenkaan kuulunut päävalmentaja Bob Bradleyn miehistöön saman vuoden MM-kisoissa. Hän oli mukana sekä vuoden 2011 Gold Cupissa, josta tuli hopeaa, että mestaruuteen päättyneessä vuoden 2013 Gold Cupissa. Avausmaalinsa maajoukkueessa Bedoya teki heinäkuussa 2013 Guatemalan verkkoon. Hän kuului päävalmentaja Jürgen Klinsmannin miehistöön myös vuoden 2014 MM-kisoissa, joissa Bedoya pelasi jokaisessa Yhdysvaltain neljästä pelistä, kun joukkue selviytyi 16 parhaan joukkoon. Vuoden 2015 Gold Cupissa Bedoya pelasi kolmessa ottelussa. Hän on pelannut kaikkiaan 66 maaottelua ja tehnyt niissä kaksi maalia.
Saavutukset

Maajoukkuetasolla
CONCACAF Gold Cup: kultaa (2013), hopeaa (2011)
HMS Vale (P155)

| HMS Vale |
| --- | --- |
 HMS Vale

Aluksen vaiheet
Rakentaja:  Westermoen Hydrofoil, Mandal
Laskettu vesille:  30. lokakuuta 1978
Palveluskäyttöön:  26. huhtikuuta 1979
Poistui palveluskäytöstä:  22. syyskuuta 1995
Tekniset tiedot
Uppouma:  180 t
Pituus:  36,6 m
Leveys:  6,3 m
Syväys:  1,7 m
Koneteho:  2 x MTU MB20V -dieselmoottoria, 5 400kW
Nopeus:  30 solmua
Miehistöä:  23
Aseistus
Aseistus:  1 x 57 mm allmkan 7102 6 x RBS 12-merimaaliohjusta tai 24 x miinaa 2 x 7,62 mm ksp M/58 2 x 57 mm lysraketställ syvyyspommeja
HMS Vale (runkonumero P155) oli Ruotsin laivaston Hugin-luokan partioalus.
Valmistus

Alus tilattiin 15. toukokuuta 1975 Mandalista Westermoen Hydrofoil A/S:ltä. Se laskettiin vesille  30. lokakuuta 1978 ja liitettiin laivastoon 26. huhtikuuta 1979.
Palvelus

Alus poistettiin palveluksesta 22. syyskuuta 1995 ja myytiin seuraavana vuonna.
Mikkel Diskerud

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Mikkel Morgenster Pålssønn Diskerud
Syntymäaika: 2. lokakuuta 1990
Syntymäpaikka: Oslo, Norja
Pelipaikka: keskikenttä
Pituus: 184 cm
Lempinimi: Mix
Seura
Seura:  New York City FC
Pelinumero: 10
Junioriseurat
2005–2008:  Stabæk Fotball
Seurat
| Vuodet | Seura | O | (M) |
| 2008–2012 |  Stabæk Fotball | 81 | (10) |
| 2012– | →  KAA Gent (laina) | 6 | (0) |
| 2012–2015 |  Rosenborg BK | 59 | (5) |
| 2015– |  New York City FC | 1 | (1) |
Maajoukkue
| 2008 |  Norja U18 | 1 | (0) |
| 2008 |  Norja U19 | 2 | (0) |
| 2009 |  Yhdysvallat U20 | 3 | (1) |
| 2010–2016 |  Yhdysvallat | 38 | (6) |
 Seurajoukkueuran tilastot kattavat vain kansalliset sarjat, päivitetty 16. marraskuuta 2014.  Maajoukkueuran tilastot päivitetty 5. lokakuuta 2018.
Mikkel Morgenstar Pålssønn ”Mix” Diskerud (s. 2. lokakuuta 1990 Oslo, Norja) on norjalais-yhdysvaltalainen jalkapalloilija, joka edustaa Major League Soccerissa pelaavaa New York City FC:tä. Oikeajalkainen Diskerud on pelipaikaltaan keskikenttäpelaaja. Hän kuuluu myös Yhdysvaltain jalkapallomaajoukkueeseen.
Seurajoukkueura

Diskerudin kasvattajaseura on Stabæk Fotball. Hän edusti seuran ykkösjoukkuetta vuodet 2008–2012. Tammikuussa 2012 hän siirtyi lainalle Belgian Jupiler Pro Leaguen KAA Gentiin. Hän pelasi seurassa kauden 2011–2012 loppuun, kunnes palasi takaisin Stabækiin. Elokuussa 2012 Diskerud kuitenkin siirtyi toiseen norjalaisseuraan, maan menestyneimpään seuraan Rosenborg BK:hon, jossa hän on pelannut myös Eurooppa-liigaa. Tammikuussa 2015 Diskerud siirtyi äitinsä kotimaan pääsarjan Major League Soccerin New York City FC:hen. Hän teki maalin heti debyytissään.
Maajoukkueura

Norjalaisen isän ja yhdysvaltalaisen äidin lapsi Diskerud edusti nuorten maajoukkueissa sekä Norjaa että Yhdysvaltoja. Aikuisten maajoukkueekseen hän kuitenkin valitsi Yhdysvaltain jalkapallomaajoukkueen. Debyytti siinä tapahtui marraskuussa 2010. Vuonna 2013 Diskerud oli mukana voittamassa Yhdysvalloille Gold Cupia. Hän kuului myös päävalmentaja Jürgen Klinsmannin miehistöön vuoden 2014 MM-kisoissa ja hänellä oli paita numero 10, mutta Diskerud ei pelannut turnauksessa yhdessäkään pelissä, kun Yhdysvallat eteni 16 parhaan joukkoon.
Diskerud on pelannut yhteensä 38 maaottelua ja tehnyt niissä kuusi maalia vuosina 2010–2016.
Aiheesta muualla

Mikkel Diskerud Transfermarkt-sivustolla (englanniksi)
Mikkel Diskerud National Football Teams -sivustolla (englanniksi)
Yhdysvaltain joukkue – Jalkapallon MM-kilpailut 2014
1 Howard
2 Yedlin
3 Gonzalez
4 Bradley
5 Besler
6 Brooks
7 Beasley
8 Dempsey
9 Jóhannsson
10 Diskerud
11 Bedoya
12 Guzan
13 Jones
14 Davis
15 Beckerman
16 Green
17 Altidore
18 Wondolowski
19 Zusi
20 Cameron
21 Chandler
22 Rimando
23 Johnson
Valmentaja Klinsmann
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Fantasy Zone

| Fantasy Zone |
| --- | --- |
Kehittäjä:  Sega
Julkaisija:  Sega
Säveltäjä:  Hiroshi Kawaguchi
Pelisarja:  Fantasy Zone
Julkaistu:  WW 28. maaliskuuta 1986
Lajityyppi:  shoot ’em up
Pelimuoto:  yksinpeli
Ikäluokitus:  CERO: A (kaikenikäisille)  ESRB: Kaikenikäisille  PEGI 7 
Alusta:  kolikkopeli, MSX, NES, Sega Game Gear, Sega Master System, Sharp X68000, Sega Saturn, PC Engine
Lisää peliartikkeleitaVideopelien teemasivulla
Infobox OK : 
Fantasy Zone (jap. ファンタジーゾーン, Fantajī Zōn) on Segan kehittämä ja julkaisema ammuntapeli. Peli julkaistiin kolikkopelinä maailmanlaajuisesti 28. maaliskuuta 1986. Myöhemmin peli julkaistiin myös useille alustoille Sega Master Systemille ja Sharp X68000:lle.
Peli on Fantasy Zone -sarjan ensimmäinen peli.
Pelaaja ohjaa älyllistä avaruusalusta nimeltä Opa-Opa, joka taistelee vihollishyökkästä vastaan Fantasy Zone -nimisessä planeettajoukossa. Pelissä on joitakin ominaisuuksia, joita ei tyypillisissä ammuntapeleissä ole. Päähenkilöä Opa-Opa kutsutaan joskus Segan ensimmäiseksi maskotiksi. Pelin tyylissä ja päähenkilössä on lukuisia yhtäläisyyksiä aikaisempaan TwinBeehin, ja näiden kahden sanotaankin vaikuttaneen "cute 'em up" -alalajin määrittelyyn.
Yhteydet muihin peleihin

Segan aiemmassa pelissä Space Harrier oli maailma nimeltä "Fantasy Zone", joka oli erilainen.
Aiheesta muualla

Fantasy Zone Arcade History -sivustolla (englanniksi)
Fantasy Zone Killer List of Videogamesissä (englanniksi)
Fantasy Zone MobyGamesissa (englanniksi)
The Angry Video Game Nerd

| The Angry Video Game Nerd |
| --- | --- |
 The Angry Video Game Nerd.
Tyyli:  komediasarja
Kestoaika:  3–24 min
Luoja(t):  James D. Rolfe
Pääosissa:  James D. Rolfe Mike Matei Kyle Justin
Alkuperämaa:   Yhdysvallat
Alkuperäiskieli:  englanti
Verkko:  YouTube, ScrewAttack, GameTrailers, CineMassacre
Esitetty:  16. toukokuuta 2004 – jatkuu edelleen
Jaksoja:  221
Aiheesta muualla
IMDb 
The Angry Video Game Nerd (lyhennettynä AVGN, ’Vihainen videopelinörtti’) on James D. Rolfen (s. 10. heinäkuuta 1980) esittämä hahmo ja siihen perustuvan, vuodesta 2004 alkaen Internetissä julkaistun videosarjan nimi. The Angry Video Game Nerd voitti parhaan internetsarjan palkinnon Mashable Web Awards -äänestyksessä loppuvuodesta 2009.
Sarjaan pohjautuva elokuva Angry Video Game Nerd: The Movie julkaistiin vuonna 2014.
Juoni

Sarjassa stereotyyppistä nörttiä esittävä Rolfe arvostelee sarkastisesti vanhojen videopelien, konsoleiden ja niiden oheislaitteiden huonoja puolia olutta juoden ja värikkäästi kiroillen. Rolfe yleensä keksii jotain groteskia, jota hän mielummin tekisi kuin pelaisi jotakin tiettyä peliä. Hän löytää peleistä vain harvakseltaan positiivista sanottavaa. Jakson lopuksi hän usein tuhoaa pelin tai jonkin peliin liittyvän hahmon erikoisilla tavoilla. Toisinaan Rolfe myös menettää malttinsa, tai jopa järkensä pelin absurdiuden takia. Useimmat moitteet peleille tulee niiden vaikeustasoista, ulkoasusta tai jopa pelaamiskelvottomuudesta.
Sarjassa pelataan lähinnä Nintendo Entertainment System -konsolilla, mutta Rolfe on arvostellut pelejä mm. myös Atari-konsolilla. Rolfe ei juurikaan arvostele tietokoneiden tai uusien pelikonsolien pelejä, muutamaa kertaa lukuun ottamatta (poikkeuksena mm. Big Rigs: Over the Road Racing sekä Rolfen esittämästä hahmosta tehdyt pelit). Rolfe on myös esitellyt Nintendo Enternainment System-pelikonsoliin liittyviä lehtiä, ja niiden huonoja puolia.
Osan arvostelluista peleistä Rolfe saattaa mainita myöhemminkin verratakseen niiden epäkohtia muihin arvostelemiinsa peleihin, joskus vuosienkin jälkeen. Myös jotkin sarjan lausahdukset ikimuistoisimmista peleistä jäivät elämään sarjassa, kuten "What were they thinking?" (suom. Mitä he oikein ajattelivat?).
Hahmot

Angry Video Game Nerd, tai vain The Nerd, on sarjan päähenkilö sekä stereotyyppinen videopelinörtti. Tämä arvostelee sarkastisesti vanhoja videopelejä ja konsoleita, kuten myös niiden oheistuotteita. Hän kiroilee ja juo olutta erittäin paljon, sekä suuttuu hyvin helposti.
Kyle Justin on sarjan tunnuskappaleen luoja. Hän asuu Nörtin sohvan takana. Eräässä jaksossa hän sai Nörtiltä luvan pelata tämän kanssa Battletoads- ja Ikari Warriors -pelejä.
Väiski Vemmelsääri on muutamassa jaksossa esiintynyt hahmo. Nörtti vihaa Väiskiä, sekä tämän tähdittämiä pelejä.
R.O.B. on NES-oheistuote, joka on robotinkaltainen ohjain. Haluaa pelata vain Stackupia tai Gyromitea.
Pat the NES Punk on Nörtin kanssa NES-pelien kokoelmasta kilpailevä pelaaja.
Jokeri esiintyi kaksiosaisessa Batman-jaksossa. Jokeri sitoo Nörtin esittämän Batmanin, jotta tämä pelaisi Jokeriin perustuvia pelejä.
Glitch Gremlin (suom. Glitch-riiviö) on pieni vihreä olento, joka Nörtin mukaan on syyllinen siihen, miksi pelit ns. "glitchtaavat". Myöhemmissä jaksoissa Glitch Gremlin aiheuttaa teknisiä vikoja myös kotitalous- ja toimistolaitteille, ja hänellä on raskaana oleva vaimo Mrs. Gremlin.
TV Game Guy (suom. TV-pelimies) on Pepsiin perustuvassa pelissä esiintyvä mies, joka kuluttaa suuria määriä Pepsi-juomaa sekä roskaruokaa. Nörtti ihmettelee lähes jatkuvasti, miksi tämä ja Pepsiman-peli kutsuvat videopelejä "TV-peleiksi".
A.I. Man (suom. Tekoälymies) on videopeleissä esiintyvä tekoälyhahmo, jonka tehtävänä on auttaa Nörttiä voittamaan videopelit tekoälyavusteisella peliohjaimella. Avunanto menee kuitenkin liiallisuuksiin, minkä seurauksena hänestä tulee Nörtin vihollinen.
Hahmot > Sarjassa vierailleet julkisuuden henkilöt

Lloyd Kaufman, elokuvatuotantoyhtiö Troma Entertainmentin perustaja. Esiintyi jaksossa, jossa Nörtti pelaa Kaufmanin yhtiön luomaan Toxic Avenger -hahmoon liittyviä videopelejä.
Macaulay Culkin, näyttelijä. Esiintyi jaksossa, jossa Nörtti pelaa Yksin kotona -elokuvasarjan videopelejä.
Gilbert Gottfried, näyttelijä. Esiintyi jaksossa, jossa Nörtti pelaa Life of Black Tiger -videopeliä. Hän näytteli pelisuunnittelija Fred Fucksia.
Sarjan synty

Maaliskuussa 2004 elokuvien tekoa harrastanut ja opiskellut Rolfe arvosteli kaksi Nintendo Entertainment Systemille aikoinaan ilmestynyttä peliä: Castlevania II: Simon’s Quest ja Dr. Jekyll and Mr. Hyde. Arvosteluvideoissaan Rolfe tekeytyi ”Angry Nintendo Nerd” -hahmoksi, vihaiseksi ja kiroilevaksi alter egokseen, joka etsi pelaamistaan peleistä pelkkiä huonoja puolia.
Videoiden oli tarkoitus jäädä yksittäistapauksiksi, ”pelkiksi vitseiksi”, joita Rolfe näyttäisi vain ystävilleen. Rolfea kuitenkin kannustettiin julkaisemaan videot Internetissä, ja hän päätti julkaista ne omalla Cinemassacre.com-sivustollaan, jonne hän oli tallentanut myös aiempia videoitaan. Videoiden suosio kasvoi, joten Rolfe kuvasi uuden arvostelun (The Karate Kid) ja julkaisi kaikki kolme videota nyt myös YouTubessa.
Pian videoiden YouTube-julkaisun jälkeen Rolfe vaihtoi hahmonsa nimen ”Angry Video Game Nerdiksi”. Hän halusi välttää Nintendon tavaramerkin käyttöön liittyvät hankaluudet, ja aikoi lisäksi tehdä arvosteluja muidenkin valmistajien pelikoneille ilmestyneistä peleistä.
AVGN-jaksoja julkaistiin YouTubessa, kunnes Rolfe liittyi ScrewAttack-yhteisöön ja sai töitä GameTrailers-sivustolta. Sen jälkeen uudet AVGN-videot on julkaistu ensin yksinoikeudella GameTrailersin kautta.
AVGN-videoista muodostui kokonainen sarja teemamusiikkeineen, logoineen ja oheistuotteineen. Sarjaa on myös koottu myyntiin, tähän mennessä kuutena eri DVD-pakettina.
Elokuva

Vuonna 2011 Rolfe pyysi faneilta lahjoituksia elokuvaan. Kampanjan päättyessä 2. helmikuuta 2012 lahjoituksia oli kertynyt 325 000 dollaria, ja elokuvan tuotanto voitiin käynnistää. Suurin osa elokuvan kohtauksista kuvattiin Hollywoodissa. Toukokuussa 2012 suurin osa kuvauksista oli tehty, ja elokuvaa leikattiin. Elokuvan maailmanensi-ilta järjestettiin heinäkuussa 2014 ja verkossa se julkaistiin syyskuussa. Elokuvan tarinan keskiössä on Atari 2600:n pahamaineisen huono E.T.-videopeli.
Musiikki

AVGN:n teemamusiikkia on muunneltu paljon sarjan kuluessa. Alkuperäinen, akustisella kitaralla soitettu versio on Kyle Justinin sävellys, jonka Justin ja Rolfe sanoittivat. Kappaletta muunnellaan usein videon teeman (esimerkiksi peliaiheen tai meneillään olevan juhlapyhän) mukaan, mutta toisinaan videoissa käytetään aiheeseen liittyvää musiikkia: esimerkiksi Star Trek -aiheisia pelejä arvostelevassa jaksossa tunnusmusiikki on sovitus Star Trekin teemamusiikista.
James Rolfen muita projekteja

Rolfella on AVGN-sarjansa lisäksi muita projekteja. Hän tekee elokuvia (yleensä splattereita tai kauhua), elokuva-arvosteluja sekä useita eri sarjoja. Rolfe julkaisee kaikkia sarjojaan myös YouTubessa.
You Know What's Bullshit – Rolfe arvostelee sarjassa sarkastisesti ja kiroillen elämän arkisia asioita.
Board James – Rolfe arvostelee sarjassa eri lautapelejä.
The Movie Quote of the Week
Shit Pickle
Elokuva-arvosteluja Spike-tv:ssä
Erilaiset Top 10 -videot Spike-tv:ssä
Cinemassacre Monster Madness (joka vuosi koko lokakuun ajan)
Rental Reviews – sarja arvostelee 1990-luvun videovuokraamoissa esiintyneitä elokuvia. Sarjan sadas ja samalla viimeinen jakso esitettiin 26. kesäkuuta 2020.
Aiheesta muualla

AVGN-sarjan viralliset kotisivut (Arkistoitu – Internet Archive)
The Angry Video Game Nerdin kotisivut (Arkistoitu – Internet Archive)
Uusien AVGN-videoiden julkaisija
James Rolfen alkuperäisille elokuville tarkoitettu sivusto
Cinemassacren Youtube-kanava
Cinemassacre Plays -Youtube-kanava
James Rolfen You Know What’s Bullshit -sarjan alkutunnus
Bocuse d’Or

Bocuse d’Or -kokkikilpailun palkintopystit. Keskellä kultainen Bocuse, Bocuse d'Or.
Bocuse d’Or (’kultainen Bocuse’) on arvostettu kansainvälinen kokkikilpailu, joka on järjestetään kahden vuoden välein Ranskan Lyonissa. Kilpailu järjestettiin ensimmäisen kerran vuonna 1987. Kilpailu on nimetty maineikkaan, uutta ranskalaista keittiötä edustaneen ranskalaiskokin Paul Bocusen (1926–2018) mukaan.
Kilpailun parhaimmisto

| Vuosi | Kultaa | Kansalaisuus | Hopeaa | Kansalaisuus | Pronssia | Kansalaisuus |
| --- | --- | --- | --- | --- | --- | --- |
| 1987   | Jacky Freon |  Ranska | Michel Addons |  Belgia | Hans Haas |  Länsi-Saksa |
| 1989 | Léa Linster |  Luxemburg | Pierre Paulus |  Belgia | William Wai |  Singapore |
| 1991 | Michel Roth |  Ranska | Lars Erik Underthun |  Norja | Gert Jan Raven |  Belgia |
| 1993 | Bent Stiansen |  Norja | Jens Peter Kolbeck |  Tanska | Guy Van Cauteren |  Belgia |
| 1995 | Régis Marcon |  Ranska | Melker Andersson |  Ruotsi | Patrick Jaros |  Saksa |
| 1997 | Mathias Dahlgren |  Ruotsi | Roland Debuyst |  Belgia | Odd Ivar Solvold |  Norja |
| 1999 | Terje Ness |  Norja | Yannick Alleno |  Ranska | Ferdy Debecker |  Belgia |
| 2001 | François Adamski |  Ranska | Henrik Norström |  Ruotsi | Hákon Már Örvarsson |  Islanti |
| 2003 | Charles Tjessem |  Norja | Frank Putelat |  Ranska | Claus Weitbrecht |  Saksa |
| 2005 | Serge Vieira |  Ranska | Tom Victor Gausdal |  Norja | Rasmus Kofoed |  Tanska |
| 2007 | Fabrice Desvignes |  Ranska | Rasmus Kofoed |  Tanska | Frank Giovannini |  Sveitsi |
| 2009 | Geir Skeie |  Norja | Jonas Lundgren |  Ruotsi | Philippe Mille |  Ranska |
| 2011 | Rasmus Kofoed |  Tanska | Tommy Myllymäki |  Ruotsi | Gunnar Hvarnes |  Norja |
| 2013 | Thibaut Ruggeri |  Ranska | Jeppe Foldager |  Tanska | Noriyuki Hamada |  Japani |
| 2015 | Ørjan Johannessen |  Norja | Philip Tessier |  Yhdysvallat | Tommy Myllymäki |  Ruotsi |
| 2017 | Mathew Peters |  Yhdysvallat | Christopher William Davidsen |  Norja | Viktor Andresson |  Islanti |
| 2019 | Kenneth Toft-Hansen, apunaan Christian Wellendorf Kleinertt ja valmentaja  Rasmus Kofoed (2011 sijalla 1). |  Tanska | Sebastian Gibrand, apunaan Gustav Leonhardt ja valmentaja Tommy Myllymäki (2011 sijalla 2).  |  Ruotsi | Christian André Pettersen, apunaan Havard André Josdal Ostebo ja valmentaja Gunnar Hvarnes (2011 sijalla 3). |  Norja |
Luxemburgin Léa Linster, vuoden 1989 voittaja.
Norjan Charles Tjessem, vuoden 2003 voittaja.
Norjan Geir Skeie, vuoden 2009 voittaja.
Suomen joukkue

Suomen joukkue on osallistunut tähän kokkien maailmanmestaruuskilpailuksikin kutsuttuun ruuanlaittokilpailuun vuodesta 1991 lähtien. Kilpailun Suomen-karsinnan järjestää suomalaisen ruokakulttuurin edistämiseen keskittynyt ELO-säätiö, joka toimii myös kilpailijoiden taustatukena. Aiemmin taustaryhmänä on toiminut Vuoden kokki ry.
Kaudella 2013–2015 Suomen edustaja oli keittiömestari Matti Jämsén assistenttinaan Antti Lukkari. Joukkueen vuonna 2015 saavuttama neljäs sija oli Suomen siihen mennessä paras sijoitus.
Vuoden 2016 Euroopan aluekarsinta järjestettiin 10.–11. toukokuuta Unkarin Budapestissä. Suomen edustaja Eero Vottonen selvitti tiensä – yhtenä 11 aluekarsinnasta valittuna – vuoden 2017 kilpailuun.
Vuonna 2019 Suomea edustanut Ismo Sipeläinen sijoittui sijalle 4.
Suomen joukkue > Suomen edustajat Bocuse d’Or -kilpailussa

1991 – Eero Mäkelä
1993 – Juha Niemiö
1995 – Antti Vahtera
1997 – Aki Wahlman
1999 – Michael Björklund, Bocuse d’Or -kilpailun 5. sija
2001 – Petteri Luoto
2003 – Henry Tikkanen
2005 – Petteri Luoto
2007 – välivuosi
2009 – Filip Langhoff
2011 – Matti Jämsén, Bocuse d’Or -kilpailun 5. sija
2013 – Mika Palonen
2015 – Matti Jämsén, Bocuse d’Or -kilpailun 4. sija
2017 – Eero Vottonen, Bocuse d'Or -kilpailun 6. sija
2019 – Ismo Sipeläinen, Bocuse d’Or -kilpailun 4. sija
2021 – Mikko Kaukonen, Bocuse d’Or -kilpailun 6. sija
2023 – Johan Kurkela
Aiheesta muualla

Kuvia tai muita tiedostoja aiheesta Bocuse d’Or Wikimedia Commonsissa
Bocuse d’Or -kilpailun sivusto (englanniksi, ranskaksi) (bocusedor.com)
Luonnehdintoja kisan mitalisteista (englanniksi, ranskaksi) (saga-bocusedor.com)
Vuoden 2019 finaalin teemalautaset maittain (englanniksi) (finedininglovers.com)
18.1.2019 Puoli seitsemän vieraana Suomen Bocuse d'Or -kisajoukkueen valmentaja Tommi Tuominen, joka kertoi siitä, miten joukkue valmistautui maailman kovimpaan kokkikisaan
Suomalaiskokki Eero Vottonen Euroopan aluekarsinnassa Budapestissä 10.5.2016.